laion/Wikipedia-Exotic huggingface dataset:
ביג סוול

אריאל האל (באנגלית: Aerial Hull; נולדה ב-11 ביולי 1989) הידועה יותר בשם הבמה שלה, ביג סוול היא מתאבקת אמריקאית. היא מוכרת בעיקר בשל תקופתה בארגון ההיאבקות All Elite Wrestling‏ (AEW). האל נולדה בקלירווטר, פלורידה. היא שירתה כמכונאית כבאית בחיל האוויר של ארצות הברית. לאחר מכן, היא החלה באימוניה להפוך למתאבקת תחת הדרכתו של ג'ורג' סאות'. האל ערכה את קרב הבכורה שלה בשנת 2015. היא הופיעה בתוכנית הדגל Raw של ארגון ההיאבקות WWE באוגוסט 2016 בקרב שבו הפסידה לניה ג'קס. לאחר כשנתיים, היא השתתפה בטורניר הנשים לזכר מאי יאנג, שבו היא הודחה על ידי זיוקסיס כבר בסיבוב הראשון. ב-10 באוגוסט 2019, האל ניצחה את זואי לוקאס וכתוצאה מכך הפכה לאלופת Phoenix of Rise. במופע המקדים לאירוע All Out, שנערך ב-31 באוגוסט 2019, היא השתתפה בקרב הקזינו באטל רויאל נשים של 21 משתתפות. בחודש דצמבר, ארגון ההיאבקות All Elite Wrestling‏ (AEW) הודיע על החתמתה של ביג סוול. לאחר מספר הופעות בתוכנית השבועית המשנית Dark, סוול ערכה את קרב הבכורה שלה בתוכנית השבועית המרכזית של הארגון, Dynamite, ב-11 בדצמבר בקרב שבו גברה על אמי סאקורה. ביוני 2020, ביג סוול פתחה בפיוד עם בריט בייקר. היא השליכה תכולת פח אשפה על ראשה של בייקר באחד הפרקים של התוכנית Dynamite, וכתוצאה מכך היא נענשה והושעתה על מעשה זה בחודש יולי. באירוע All Out, שנערך ב-5 בספטמבר, סוול ניצחה את בריט בייקר בקרב Tooth and Nail. ב-14 באוקטובר, סוול כשלה בניסיונה לזכות באליפות הנשים של AEW לאחר שהפסידה לאלופה, היקארו שידה. האל נשואה למתאבק סדריק ג'ונסון, הידוע יותר בשם הבמה שלו, סדריק אלכסנדר מאז יוני 2018. לשניים יש בת בשם אדסה. האל סובלת ממחלת קרוהן. הישגים במגזין ההיאבקות Pro Wrestling Illustrated - PWI PWI דירג אותה במקום ה-39 מתוך 100 המתאבקות הטובות ביותר לשנת 2020 הישגים בארגון ההיאבקות Rise Wrestling אליפות Phoenix of Rise (פעם אחת, נוכחית) מתאבקת השנה של RISE (פעם אחת) - תיקו עם שוטצי בלאקהארט הישגים בארגון ההיאבקות Shine Wrestling אליפות הזוגות של Shine (פעם אחת) - עם איה פריירה מדיה וקבצים בנושא ביג סוול בוויקישיתוף ביג סוול, ברשת החברתית אקס (טוויטר) ביג סוול, ברשת החברתית אינסטגרם ביג סוול, באתר Online World of Wrestling ביג סוול מושעית בעקבות המעשה שלה על בייקר סדריק אלכסנדר ואריאל מונרו מתחתנים הרגע המרגש שבו ביג סוול קיבלה הצעת חוזה ב-AEW
Con Los Años Que Me Quedan

Con Los Años Que Me Quedan (באנגלית: With The Years I Have Left, ובעברית: עם השנים שנותרו לי) הוא סינגל שהוקלט על ידי הזמרת-יוצרת הקובנית גלוריה אסטפן, מתוך אלבום הסולו השלישי שלה, Mi Tierra. השיר יצא לאור בספטמבר 1993, כסינגל השני מתוך האלבום. השיר הגיע למקום הראשון במצעד השירים הלטיניים, וה-40 במצעד הסינגלים הבריטי. השיר נכתב על ידי גלוריה אסטפן ואמיליו אסטפן בעלה והופק על ידו גם כן. השיר הוא שיר מסוגת הבולרו, המשלבת בתוכה את סוגת הפופ הלטיני. כמו כן, השיר הוא מעין בלדה, באמצעותה אסטפן מבטאת את התחושות שהיא מרגישה כלפי השנים שנותרו לה לחיות. בארצות הברית זכה השיר להצלחה חסרת תקדים כאשר כבש את פסגת מצעד השירים הלטיניים. "Con Los Años Que Me Quedan" ו-"If We Were Lovers" בעלי אותה המנגינה, אך הם חולקו לשני שירים שונים האחד מהשני. הם לא נועדו להיות תרגומים זה של זה, אלא שירים שמציגים שני היבטים שונים של אהבה - הראשון הוא אהבה נצחית והשני הוא אהבה חושנית והלהט שהיא מביאה עמה. מידע על היצירה "Con Los Años Que Me Quedan" באתר מיוזיק בריינז מידע על היצירה "Con Los Años Que Me Quedan" באתר Discogs סרטון השיר "Con Los Años Que Me Quedan" באתר יוטיוב תקליטור • קסטה • 7" • 12" • מקסי סינגל • ויניל סינגל Gloria Estefan - Con Los Años Que Me Quedan, Discogs (באנגלית) Gloria Estefan, Billboard Official Singles Chart Top 75 | Official Charts Company, www.officialcharts.com (באנגלית) Gloria Estefan – Con Los Años Que Me Quedan (באנגלית), נבדק ב-2020-07-22 Con Los Aρos Que Me Quedan / If We Were Lovers (Single - 1993), web.archive.org, ‏2009-10-27
Tradición

Tradición (באנגלית: Tradition, ובעברית: מָסוֹרֶת) הוא סינגל שהוקלט על ידי הזמרת-יוצרת הקובנית גלוריה אסטפן, מתוך אלבום הסולו השלישי שלה, Mi Tierra. השיר יצא לאור בשנת 1993, כסינגל השלישי מתוך האלבום. השיר הגיע למקום הראשון במצעד שירי הדאנס קלאב. השיר נכתב על ידי גלוריה אסטפן ואמיליו אסטפן בעלה והופק על ידו גם כן. הקונספט של האלבום Mi Tierra בו השיר נכלל, הוא אהבת הארץ והשיר עצמו מדבר על המסורות השונות שמאפיינות את אותה הארץ עליה מתבסס האלבום, כמו גם המסורות שאסטפן עצמה מאמינה בהן. בארצות הברית זכה השיר להצלחה רבה כאשר כבש את פסגת מצעד שירי הדאנס קלאב והפך לאחד משיריה המצליחים ביותר של אסטפן במצעד. גרסאות מקוריות גרסת האלבום — 5:20 רמיקסים מיקס מאת גלוריוס טריבל — 6:22 מיקס מאת מוסטו טרדישיונל — 5:20 מיקס מאת גלוריוס צ'אנטס דאב — 4:18 מיקס מאת מוסטו סאבורבן דאב — 7:35 מידע על היצירה "Tradición" באתר מיוזיק בריינז סרטון השיר "Tradición" באתר יוטיוב Gloria Estefan - Con Los Años Que Me Quedan, Discogs (באנגלית) Gloria Estefan, Billboard Gloria Estefan – Tradición (באנגלית), נבדק ב-2020-07-22
פוזיטיביזם

פוזיטיביזם הוא גישה פילוסופית הסוברת כי הטבע כולו פתוח לחקירה אובייקטיבית מלאה של האדם באמצעות המדע. לפי הפוזיטיבסטים, חקירה פוזיטיביסטית מתבססת על מה שנראה בעין, על מה שניתן להוכיחו באופן ברור וודאי. הנתונים הפוזיטביסטים נגישים לאדם באמצעות החושים, כלומר המדע עוסק אך ורק במה שהאדם יכול לקלוט בחושיו. וזאת בניגוד לתפיסות מטפיזיות או תאולוגיות, המניחות הנחות שאותן אי אפשר להוכיח בכלים מדעיים. על פי הפוזיטביסטים החוקר חייב להיות נייטרלי, חופשי מדעה קדומה, ואסור לו להיות מעורב באופן אישי במחקר. אסור שאישיותו של החוקר תשפיע על תוצאות המחקר. עמדה זו הייתה אופיינית לתפיסות חדשות של אובייקטיביות שהתפתחו במדע של המאה התשע-עשרה וביקשו לפתח תפיסות של ידע ואובייקטיביות המנותקות מהסובייקט האנושי. כלומר, אסור על הידע, כדי להיות אובייקטיבי, להיות פנימי לאדם (למדען). ידע שאינו ניתן לניסוח באופן פנימי אינו ידע מדעי אובייקטיבי. גישה זו הפוכה לתפיסת האובייקטיביות והידע עליה צמחה המהפכה המדעית של המאה השבע-עשרה, שגרסה שנושא הידע (knowledge carrier) הוא האדם הפרטי ולא הקהילה המדעית. הפוזטיביזם מבקש לצמצם ולבטל את המרכיבים היצירתיים-ממשיגים של האדם בחקירת הטבע. המדע מהווה עבורו שיקוף או ייצוג פשוט של המציאות. גישה זו שונה הן מהתפיסות האנטי-מדעיות של הרומנטיקה והן מתפיסות מדעיות נאו-קאנטיאניות המדגישות את המידה שבה אופני החשיבה האנושית מעצבים את מה שהאדם רואה. עבור הפוזיטיביזם ההשפעה של האדם על ראייתו היא "לכלוך" שניתן ויש לסלקו בעוד שעבור הגישות האחרות זוהי תכונה בסיסית של הידע האנושי שיש לקבלה. המחקר הפוזיטיביסטי הוא אינדוקציה - הסקה מהפרט אל הכלל, הקשה מתוך מדגם מייצג על כלל האוכלוסייה. התהליך המחקרי הוא אמפירי, כל דבר חייב להיות מוכח באופן של ניסויים, המדען עורך תצפיות - הוא יושב וצופה על המציאות או הטבע. הוא שואל את עצמו שאלה, יש לו רעיון לגבי הסבר אפשרי או השערה, שלהם הוא מכין מערך מחקרי אמפירי, אוסף נתונים שבאמצעותם הוא מאשש או מפריך את ההשערה שלו, ולבסוף הוא מסיק מסקנה כללית שתעזור לנבא מה יקרה במקרים דומים. במדעי החברה המחקר הפוזיטיבי מנסח תיאוריה על המציאות האובייקטיבית ופונה לאסוף נתונים שיאששו את התיאוריה שלו. המחקר מבקש לבצע הליך שווה למחקר במדעי הטבע. על התיאוריה להיות בת הפרכה - כזו המנוסחת ומתבססת על נתונים שניתן להפריכם ולשלול את ההסבר התאורטי. מדען לא יחקור השערה שהוא חושב שאינה נכונה – לכן, לא מתקיימת במקרה זה הפרכה אמיתית של השערות. קל מאוד להשיג אישושים כמעט לכל תאוריה, לכן לדעתו של פופר מה שיקבע מהו המדע הוא קריטריון של אפשרות ההפרכה. יש כאן דו ערכיות: מצד אחד הפוזיטיביזם לא מטפל בנושא של ערכים - מכיוון שערכים הם דבר שלא ניתן למדוד אותו, אבל, מצד שני הפוזיטיביזם לא מפחד מקביעות אתיות בסופו של תהליך, למרות שתחום זה מחוץ לתחום עבורו. מדען לא יכול להיות נייטרלי, תמיד יש גורם שמטה את התהליך המחקרי, עצם ביצוע תצפית בנקודה א' ולא ב' היא כבר נקיטת עמדה ומהווה הטיה מחקרית. הכלים הפוזיטיביסטיים הם כלים אנושיים: שפה אנושית, לוגיקה. השפה האנושית היא מוגבלת. לא ניתן לחקור את מה שאי אפשר לומר. פוזיטיביזם לוגי פוזיטיביזם משפטי אמפיריציזם שלוש מהפכות קופרניקניות פוזיטיביזם, באתר אנציקלופדיה בריטניקה (באנגלית) פוזיטיביזם, דף שער בספרייה הלאומית
אברהם קונן

אברהם קונן (בהולנדית: Abraham Kuenen;‏ 16 בספטמבר 1828 – 10 בדצמבר 1891) היה תאולוג הולנדי. אברהם קונן נולד בהארלם למשפחת בעל בית מרקחת. לאחר שאביו נפטר הוא עזב את הלימודים במטרה לעזור למשפחה בניהול העסק. בעזרת חברים הוא המשיך בלימודים וסיים את לימודי באוניברסיטת ליידן עם התמחות בתאולוגיה. נושא הדוקטורט שלו היה תרגום מערבית של פרקים מבראשית על בסיס נוסח שומרון. בשנת 1855 הוא התמנה לפרופסור. אברהם קונן היה בין התומכים בזרם "התאולוגיה החדשה" בהולנד. העבודה הבולטת שלו הייתה בנושא מחקר היסטורי-ביקורתי בנושא מקור ואוסף ספרי הברית הישנה. היא פורסמה ב-3 כרכים, ותאמה את הדעות של היינריך אוולד. בהמשך הוא פרסם ספרים נוספים שהוקדשו לתנ"ך. מספר עבודות שלו תורגמו לאנגלית, ובשנת 1892 הוא נסע לאנגליה, כדי להעביר קורס בנושא "דתות לאומיות ודת אוניברסלית". בשנת 1883 אברהם קונן היה נשיא כנס מזרחנים שנערך בעיר ליידן שבהולנד. מת בשנת 1891. בשנת 1894 סיים קארל בודה לתרגם לגרמנית כתבים נבחרים של אברהם קונן ופרסם אותם. מדיה וקבצים בנושא אברהם קונן בוויקישיתוף ביוגרפיה (באנגלית) נקרא במקור: "Historisch-Kritisch Onderzoek naar het onstaan en de verzameling van de Boeken des Ouden Verbonds" במקור: National Religions and Universal Religion ערך זה הוא קצרמר בנושא הולנדים. אתם מוזמנים לתרום לוויקיפדיה ולהרחיב אותו.
Through the Gale

Through the Gale הוא האלבום השלישי של אסף אבידן והמוג'וס, אשר יצא בישראל בשנת 2010 באופן עצמאי לאחר הצלחת אלבום הבכורה שלהם ב-2008 The Reckoning ואלבום ההמשך מ-2009 Poor Boy / Lucky Man. "Hoist Up the Colors!" "Through the Gale" "The Sirens & the Sea" "At the Edge of the Map" "Sailors Are We" "Poseidon's Fury Unleashed" "Oh Western Wind" "Turn of the Tides Under the Northern Lights" כל השירים נכתבו והולחנו על ידי אסף אבידן. עיבודים - אסף אבידן והמוג'ואים ואורי וינוקור. הפקה - אורי ווינוקור ואסף אבידן. הוקלה - רונן חג'ג' בסטודיו עוגן. אנשי סאונד נוספים - יאיר ניסימוב, שלומי גווילי ושרון ענבר. מיקס - רונן חג'ג'. סיכום באולפני פלוטו מאסטרינג - אלן וורד בElectric City Mastering. כלים אסף אבידן - שירה, גיטרה הדס קליינמן - צ'לו רן ניר - בס רועי פלד - גיטרה יוני שלג - תופים וכלי הקשה כלי נגינה נוספים אורי וינוקור - פסנתר ושירת ליווי בשיר 5 אסף אבידן - סינטיסייזר בשירים 2, 3 הדס קליינמן - שירת ליווי בשיר 3 כל המוג'ואים - שירת ליווי בשיר 5 עיצוב הדיסק וכריכה האלבום - נועה דולברג איורים של רינו מארקה ולילך שמילובית. כיוון אומנותי - אסף אבידן מידע על האלבום Through the Gale באתר MusicBrainz Musicaneto: Asaf Avidan & The Mojos - Through the Gale - review (אורכב 14.10.2012 בארכיון Wayback Machine) (in Hebrew)
TKO

TKO הוא סינגל שהוקלט על ידי הזמר-יוצר האמריקאי ג'סטין טימברלייק, מתוך אלבום האולפן הרביעי שלו, The 20/20 Experience – 2 of 2. השיר יצא לאור ב-20 בספטמבר 2013, על ידי חברת התקליטים תקליטי RCA, כסינגל השני מתוך האלבום. השיר הגיע למקום התשיעי במצעד שירי ה-R&B\היפ הופ. השיר נכתב על ידי ג'סטין טימברלייק, טימבלנד, ג'יי-רוק, ג'יימס פונטלרוי ובארי וייט והופק על ידי ג'סטין טימברלייק, טימבלנד וג'יי-רוק גם כן. הווידאו קליפ הרשמי של השיר הועלה לערוץ היוטיוב של טימברלייק ב-29 באוקטובר 2013, כמה חודשים לאחר צאתו כסינגל, תוך שצבר למעלה מ-100 מיליון צפיות. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות. השיר זכה להצלחה נאה, כאשר הגיע למקום ה-36 במצעד הבילבורד הוט 100 ולמקום התשיעי במצעד שירי ה-R&B\היפ הופ. איגוד תעשיית ההקלטות הקנדי העניק לשיר את תואר הזהב, על מכירות של למעלה מ-40,000 עותקים במדינה, דבר אשר הופך אותו לאחד מהשירים הנמכרים ביותר מתוך האלבום. בנוסף לכך, דורג השיר במקום ה-74 במצעד סוף השנה של הבילבורד, בסוגת ה-R&B\היפ הופ. מידע על היצירה "TKO" באתר מיוזיק בריינז סרטון השיר "TKO" באתר יוטיוב ג'סטין טימברלייק, טימבלנד, ג'יי-רוק, ג'יימס פונטלרוי, בארי וייט Release group “The 20/20 Experience (2 of 2)” by Justin Timberlake - MusicBrainz, musicbrainz.org The 20/20 Experience - 2 of 2 - Justin Timberlake | Songs, Reviews, Credits | AllMusic (באנגלית אמריקאית), נבדק ב-2020-07-22 Justin Timberlake, Billboard Justin Timberlake – TKO (באנגלית), נבדק ב-2020-07-22 Justin Timberlake - TKO TKO, נבדק ב-2020-07-22 Gold/Platinum, Music Canada (באנגלית) R&B/Hip-Hop Songs: 2013 Year-End Charts | Billboard, web.archive.org, ‏2014-03-05 "TKO [Explicit]" (בצרפתית). Amazon.com (FR). נבדק ב-26 בספטמבר 2013. {{cite web}}: (עזרה) "TKO [Explicit]" (בגרמנית). Amazon.com (DE). נבדק ב-26 בספטמבר 2013. {{cite web}}: (עזרה) "TKO [Explicit]" (באיטלקית). Amazon.com (IT). נבדק ב-26 בספטמבר 2013. {{cite web}}: (עזרה) "TKO". Amazon.co.uk. נבדק ב-20 בספטמבר 2013. {{cite web}}: (עזרה) "TKO". Amazon.com. נבדק ב-20 בספטמבר 2013. {{cite web}}: (עזרה) "CHR". FMQB. Mediaspan. אורכב מ-המקור ב-26 בספטמבר 2013. נבדק ב-26 בספטמבר 2013. {{cite web}}: (עזרה) "Justin Timberlake – TKO (Sony)" (באיטלקית). Radio Airplay SRL. אורכב מ-המקור ב-2013-10-23. נבדק ב-14 בספטמבר 2013. {{cite web}}: (עזרה)
הר באיון

הר באיון או הר בייון (באנגלית: Mount Bayonne) הוא הר המהווה את הקצה הצפוני של הרי רואן, באי אלכסנדר, שבאנטארקטיקה. גובהו של ההר 1,500 מטרים מעל פני הים. ההר ממוקם בסמוך מצפון לפסגות לה דאנט ולהר פריז. ההר מופה לראשונה על ידי המשלחת הצרפתית הרביעית לאנטארקטיקה (אשר חקרה את אנטארקטיקה בין השנים 1908–1910) בפיקודו של ז'אן-באטיסט שארקו. ההר נצפה בשנית מהאוויר על ידי המשלחת הבריטית אל ארץ גרהאם בשנת 1936. ההר כולו מופה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948. שארקו קרא להר על שמה של העיר הצרפתית באיון. פסגת ביגל הר האקל הר פיבי • Defense Mapping Agency 1992, Sailing Directions (planning Guide) and (enroute) for Antarctica, P 377 הר באיון באתר הסקר הגאולוגי של ארצות הברית הר באיון באתר הגאזט האנטארקטי המשווה SCAR של ממשלת אוסטרליה הר באיון באתר peakery (מרחקים לאתרים סמוכים) תחזית מזג אוויר עדכנית ארוכת טווח (לפי גבהים) עבור הר באיון מידע גאוגרפי והיסטורי לפי הגאזט האנטארקטי הצ'יליאני גובהו של ההר 1,400 מטרים מעל פני הים לפי הסקר האנטארקטי הבריטי גובהו של ההר 1,600 מטרים מעל פני הים מידע גאוגרפי לפי הסקר האנטארקטי הבריטי המיפוי בוצע בשנת 1963
TKN

"TKN" (ראשי תיבות: "Tekken") הוא סינגל שהוקלט על ידי הזמרת-יוצרת האמריקאית רוסליה, בשיתוף עם הראפר טראוויס סקוט. השיר יצא לאור ב-28 במאי 2020, על ידי חברות התקליטים אפיק רקורדס וקולומביה רקורדס, כסינגל שלא מתוך אלבום. השיר הגיע למקום הראשון במצעד השירים של קולומביה. השיר נכתב על ידי אלחנדרו רמירז, די. ג'יי. נלסון, מרקו מסיס, אל גינצ'ו, רוסליה וטראוויס סקוט והופק על ידי רוסליה, אל גינצ'ו, סקיי רומפיאנדו, טייני וטאו הלם. שלדון פירס מפיצ'פורק כתב כי: "ב-"TKN" השניים שרים באחדות, תוך שהם מממשים את הפוטנציאל שלהם. כמו כן, יש בשיר אווירה תוססת". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-100 מיליון השמעות. השיר זכה להצלחה רבה, כאשר הגיע למקום הראשון במצעד השירים של קולומביה, ולמקום הראשון במצעד השירים של ספרד. השיר הגיע למקום השני במצעד השירים הלטיניים של בילבורד, אך לא הצליח לכבוש את פסגת המצעד. גם בפורטוגל, הצליח השיר להגיע למקום השני. איגוד תעשיית ההקלטות הספרדי העניק לשיר את תואר הזהב, על מכירות של למעלה מ-20,000 עותקים במדינה. מידע על הסינגל "TKN" באתר מיוזיק בריינז מילות השיר "TKN" באתר Genius סרטון השיר "TKN" באתר יוטיוב רגאטון אלטרנטיבי • גנגסטה ראפ • טראפ אלחנדרו רמירז, די. ג'יי. נלסון, מרקו מסיס, אל גינצ'ו, רוסליה, טראוויס סקוט רוסליה, אל גינצ'ו, סקיי רומפיאנדו, טייני, טאו הלם TKN (feat. Travis Scott), נבדק ב-2020-07-22 Top 100 Colombia – national-REPORT, web.archive.org, ‏2020-07-17 ROSALÍA & Travis Scott – TKN (באנגלית), נבדק ב-2020-07-22 Listen to “TKN” by Rosalía / Travis Scott (באנגלית), נבדק ב-2020-07-22 El portal de Música, www.elportaldemusica.es Travis Scott, Billboard portuguesecharts.com - Portuguese charts portal, portuguesecharts.com Música, El portal de, TKN - ROSALÍA & Travis Scott | EPDM (באנגלית אמריקאית), נבדק ב-2020-07-22 "Top AFP/Audigest - Semana 06 de 2020" (PDF) (in Portuguese). Associação Fonográfica Portuguesa. p. 6. Retrieved 24 April 2020. Les certifications, SNEP (בצרפתית)
איתי גלוסקא

איתי גלוסקא (נולד ב-26 באוגוסט 1975) הוא פזמונאי, מלחין, מעבד וזמר ישראלי. גלוסקא נולד בלונדון וגדל בירושלים. הוא בנו של עמי גלוסקא, חוקר ומרצה בתחום ההיסטוריה הצבאית והמדינית של ישראל. בתקופת התיכון למד בלונדון בבית ספר יהודי. שירת בצה"ל כפקח טיסה בחיל האוויר. בוגר תואר ראשון במגמת תסריטאות ותואר שני בתוכנית הבינתחומית באומנויות באוניברסיטת תל אביב. גלוסקא ידוע בעיקר בהיותו סולן להקת "הדורבנים" בשני אלבומיה הראשונים: "קובי" ו"לוי". מתוכם כתב והלחין שירים רבים, ביניהם: "בחור ידוע בשכונה", "בעוד שבוע", "עוד לילה" ו"לא בא לי לשמוע". השיר "לא בא לי לשמוע" אותו כתב והלחין גלוסקא, היה שיר הנושא של תוכנית המציאות הישראלית "המופע של סטיב". בשנת 2008, פרש גלוסקא מלהקת "הדורבנים" ופנה לתחום הקולנוע. בשנת 2015, השתתף גלוסקא בסינגל "Solito", הסינגל הראשון מתוך אלבום ההרכב "פרויקט הצברים". איתי גלוסקא, באתר "פזמונט" איתי גלוסקא, הדורבנים והיהדות, באתר ynet, 20 במרץ 2007 הדורבנים והיהדות, באתר ynet, 20 במרץ 2007 איתי גלוסקא, באתר www.ishim.co.il Felix007, איתי גלוסקא כתבה באיגוד התסריטאים, באתר איגוד התסריטאים דודי פטימר, ‏שוב הדיסקו: מייסד "הדורבנים", גיא מזיג, חוזר אל אלבום הבכורה "קובי", באתר מעריב אונליין, 3 באוגוסט 2019 ynet, "הדורבנים" מתפרקים, באתר ynet, 16 בספטמבר 2009 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
היינסברג

היינסברג (באנגלית: Heinsberg) היא עיר בצפון נורדריין-וסטפאליה, שבגרמניה. זהו מקום מושבו של מחוז היינסברג. העיר ממוקמת בסמוך לגבול עם הולנד, על נהר וורם, בערך 20 ק"מ צפונית-מזרחית לסיטארד ו-32 ק"מ דרום-מערבית למנשנגלדבך. וסנברג היא העיר מצפון להיינסברג, הוקלהובן ממזרח, ולדפוט וגנגלט ממערב, לבין גיילנקירכן דרומה. שני נהרות זורמים דרך היינסברג, הוורם והרור. הוורם מתאחד עם הרור סמוך לרורקמפן, כפר השייך לעיריית היינסברג. בעיר היינסברג יש רק כמה מבנים עתיקים. רוב העיר נהרסה בשנת 1944 במהלך מלחמת העולם השנייה. המראות העיקריים הם: כנסיית סנט גנגולף חורבות טירה בית המשפט המחוזי הישן. העיר קיבלה תשומת לב בסוף מרץ 2020 עת פרסמו מדענים מהעיר מחקר ראשון מסוגו המסביר כיצד מתפשטת מגפת הקורונה. העיר ספגה מכה קשה במגפה עם מספר גבוה של נדבקים ומתים. מדיה וקבצים בנושא היינסברג בוויקישיתוף אתר האינטרנט הרשמי של היינסברג Connolly, Kate (2020-03-31). "Worst-hit German district to become coronavirus 'laboratory'". The Guardian (באנגלית בריטית). ISSN 0261-3077. נבדק ב-2020-07-22.
גב צנונית

גב צנונית הוא גב (מקור מים מדברי שנוצר על ידי התמלאות שקעים בסלע במים) גדול ממדים בנחל עקב אשר בבקעת צין. נמצא בסמוך לעין עקב. בדומה לנחל עקב בכללותו, הגב נוצר על ידי בליה בסלע הגיר שמתצורת עבדת ומתוך כך חשיפת החוואר והקירטון ששייכים לחבורת עבדת. קירטון וחוואר נחשבים לסלעים אטימים, ולכן המים שזורמים בנחל עקב נאגרים בו. בשונה ממקור המים הסמוך לו, עין עקב, לא נמצאת בו נביעה, כלומר המים שפורצים בו אינם מי נגר תחתי אלא מי נגר עילי. זהו אחד ממספר גבים ייחודיים בבקעת צין, כגון גב זרחן. המיקרואקלים הנוצר על ידי עין עקב בנוסף למעוק הגירני גורמים לכך שהגב מלא לאורך השנה, ואינו מתייבש. בגב, בדומה לעין עקב, יש צמחייה ייחודית לגבי מים כגון שערות שולמית מצויות ומספר מינים של אצות ירוקיות. מפני שאינו זורם, הגב משמש בית גידול לחיידקים אנאירוביים שגורמים לכך שיש בו ריכוז גבוה של מתאן. [1]
שדה התעופה פושקין

שדה התעופה פושקין הוא שדה תעופה בפאתי העיר פושקין, 28 ק"מ דרומית למרכז העיר סנקט פטרבורג. שדה תעופה המסוגל לקלוט מטוסים מדגמי IL-76, TU-154, AN-22, Yak-42, TU-134, AN-12, מטוסים קלים יותר (ייצור מקומי) ומסוקים מכל הסוגים. זהו שדה תעופה המופעל במשותף על ידי כוחות האוויר והחלל של רוסיה, משרד התעשייה והאנרגיה של הפדרציה הרוסית, המשמר הלאומי של רוסיה וקולט טיסות נוסעים וטיסות מסחריות לערי קרליה. בסתיו 1908 הוציא משרד המלחמה הרוסי מכרז לבניית שדה תעופה עבור צי התעופה החדש של צבא האימפריה הרוסית, לאחר שפארק הכדורים הפורחים שהיה פעיל משנת 1885 לא התאים לכך בשל גודלו הקטן יחסית. אחד הנושאים המורכבים של בניית שדות תעופה היה נושא האדמות, שכן קשה היה למצוא שטחים שלא היו שייכים לאנשים פרטיים. בפרברי פטרבורג, נחשבו השדות הצבאיים גצ'ינסקוי וקרסנוסלסקי, כמו גם שטח מחנה אוסט-יורה, למתאימים ביותר. השדה הצבאי בגטצ'ינה, שנמצא מול הארמון הקיסרי, נחשב המתאים ביותר לבניית שדה תעופה - הקיסר רצה לראות טיסות תעופה מחלונותיו. שם הוקם שדה התעופה הראשון של האימפריה הרוסית. השדה שימש כשדה תעופה צבאי עד 1917, עת הועבר לידי הצבא האדום שהמשיך להשתמש בו כבסיס אימונים. בספטמבר 1941 ננטש שדה התעופה כאשר ב-18 בספטמבר נכבשו העיר פושקין ושדה התעופה על ידי חיילים גרמנים. למרות מצבו המשביע רצון, במהלך הכיבוש שדה התעופה לא שימש בפועל את הנאצים ונזנח, בשל מיקומו בסמוך לקו החזית וחשיפה להפגזות מלנינגרד. מאז סוף מרץ 1944 ועד פירוק ברית המועצות, גדוד התעופה ארוכת הטווח של חיל האוויר של הצבא האדום, שפשט על אובייקטים במדינות הבלטיות, הרבה מעבר לקו החזית. כיום, בשדה התעופה חונים מסוקי Mi-8 ו-Mi-24 של כוחות חיל האוויר הרוסים, כמו גם המפעל ה-20 לתיקון כלי טיס של משרד ההגנה. ב-11 באוגוסט 2012, נערך חג המוקדש לציון מאה שנה לחיל האוויר הרוסי בו הוצגו כאן מטוסי מיג-31 סוחוי Su-34, סוחוי Su-27, מיג-29, Su-24, מיג-25, אנטונוב An-12, An-26, An-72 ומסוקי Mi-8 ו-Mi-24. מאז ספטמבר 2012 משמש השדה כבסיס של חיל האוויר הרוסי ומשמש לעיתים לטיסות מסחריות לערי קרליה. מדיה וקבצים בנושא שדה התעופה פושקין בוויקישיתוף Герой Советского Союза Гаврилов Тимофей Кузьмич. Герои страны.
לה דאנט

לֶה דֶאנט או לֶה דֶאן או לֶז דֶנְטְס (באנגלית: Les Dents - נהגה "לז דאנטס"; בצרפתית - נהגה "לה דאנט" או "לה דאן"- מילולית: "השיניים") או ד'ה נידלז (באנגלית: The Neadles; מילולית: "המחטים") הן ארבע פסגות סלעיות בולטות, דמויות שיניים, בהרי רואן, בצפון האי אלכסנדר, שבאנטארקטיקה. בשל בולטותן, הפסגות מהוות ציון דרך בולט באזור. לפסגות גובה אחד - כ-1,500 מטרים מעל פני הים. הפסגות מופו לראשונה על ידי המשלחת הצרפתית הרביעית לאנטארקטיקה (אשר חקרה את אנטארקטיקה בין השנים 1908–1910) בפיקודו של ז'אן-באטיסט שארקו, הפסגות מופו בדיוק רב יותר, בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948. שארקו נתן לפסגות את שמן. השם הוא תיאורי, בשל מראה הפסגות. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 205 לה דאנט באתר הסקר הגאולוגי של ארצות הברית לה דאנט באתר הגאזט האנטארקטי המשווה SCAR של ממשלת אוסטרליה לה דאנט באתר peakery (מרחקים לאתרים סמוכים) גאזט השמות האנטארקטיים הרשמי של ארצות הברית אתר הסקר האנטארקטי הבריטי מידע גאוגרפי והיסטורי
אוניברסיטת סקופיה

אוניברסיטת סווטי קיריל אי מתודי (במקדונית: Универзитет „Св. Кирил и Методиј“; מילולית: "אוניברסיטת קירילוס ומתודיוס הקדושים") היא אוניברסיטה שנמצאת בסקופיה, מקדוניה הצפונית. האוניברסיטה הוקמה ב-29 בנובמבר 1946 עם 3 פקולטות, וכיום נמצאים בה 23 פקולטות ו-10 מכונות מחקר. הרקטור הראשון של האוניברסיטה היה קיריל מילובסקי (מק')‏, והרקטור הנוכחי הוא ניקולה ינקולובסקי (מק')‏. ספריית האוניברסיטה (מוכרת בשם: הספרייה הלאומית והאוניברסיטאית הקדוש קלמנט מאוחריד), היא הספרייה הלאומית של מקדוניה הצפונית. הספרייה נפתחה ב-1920 כספרייה של הפקולטה לפילוסופיה, ובהמשך הפכה לספרייה ציבורית ולספריית האוניברסיטה בבניין הנוכחי. ב-2007, הוענק לאוניברסיטה את מסדר הרפובליקה של מקדוניה (מק') על התוצאות החריגות שהושגו בפעילות מדעית, הוראה ויישומיות ארוכת טווח, תוך שהיא תרמה תרומה משמעותית להתפתחותה של מקדוניה הצפונית כדמוקרטיה מודרנית. מדיה וקבצים בנושא אוניברסיטת סקופיה בוויקישיתוף אתר האינטרנט הרשמי של אוניברסיטת סקופיה נציב תלונות הציבור של UKIM (אורכב 28.10.2019 בארכיון Wayback Machine) אוניברסיטת סקופיה, ברשת החברתית אקס (טוויטר) Ректори на УКИМ (ארכיון) Јанкуловски е новиот ректор на УКИМ (ארכיון)